# אינטל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אינטל
פרטי החברה
סוג: | חברה ציבורית הנסחרת בנאסד"ק
שנת ההקמה: | 1968
משרד ראשי: | סנטה קלרה, קליפורניה, ארצות הברית
מייסדים: | גורדון מור רוברט נויס
אנשי מפתח: | פול אוטליני
מוצרים עיקריים: | מיקרו-מעבדים
שווי: | 34.2 מיליארד דולר (2004)
הכנסה: |
רווח: | {{{רווח}}}
עובדים: | 91,000
דף הבית: | http://www.intel.com

לוגו תאגיד אינטל הישן

אינטל הוא תאגיד בינלאומי אמריקאי, אשר ידוע בעיקר כמתכנן ויצרן של מיקרו־מעבדים (החל משנת 1971) ומתמחה במעגלים משולבים. כמו כן, אינטל מייצרת כרטיסי רשת, מערכות שבבים ללוחות אם, והתקנים אחרים. לאינטל פרויקטי מחקר מתקדמים בכל ההיבטים של ייצור מוליכים למחצה, כולל MEMS. מספר העובדים באינטל כיום (2005) עומד על 91,000 איש.

## [עריכה] היסטוריה

תאגיד אינטל נוסד בשנת 1968 בסנטה קלרה, קליפורניה, על ידי גורדון מור (Gordon E. Moore) ורוברט נויס (Robert Noyce). העובד מספר ארבע בחברה היה אנדרו גרוב (Andrew Grove), שניהל את החברה פחות או יותר מאז הגעתו בשנות ה־60 עד לפרישתו בשנות ה־90, כשהוא הופך את אינטל לאחד מהעסקים הגדולים והמצליחים בעולם.

מור ונויס רצו לקרוא לחברה 'מור נויס'. אולם השם לא נשמע טוב בכל הנוגע לאלקטרוניקה (נשמע כמו "עוד רעש") - רעש בדרך כלל מתקשר להפרעה בלתי רצויה. לכן הם החליטו לקרוא לחברה "אלקטרוניקה משולבת" (INTegrated ELectronics), או בקיצור - אינטל. אולם, השם כבר היה רשום על שם רשת מלונות, לכן הם נאלצו תחילה לקנות את הזכויות על השם.

החברה החלה כיצרנית רכיבי זכרון, לפני ששינתה את יעודה לתכנון ויצור המעבדים. גרוב תיאר את המעבר הזה בספרו "רק הפרנואידים שורדים".

בתחילת שנות השמונים בחרה חברת IBM במעבד של אינטל למעבד של סדרת מחשבי IBM PC, והצלחתה של סדרה זו הביאה לפריחתה של אינטל.

במהלך שנות ה־90, מעבדות הארכיטקטורה של אינטל (IAL) היו אחראיות לרבים מהחידושים בתחום החומרה למחשב האישי, כולל אפיק ה־PCI, האפיק הטורי האוניברסלי (USB), והארכיטקטורה השולטת לשרתים בעלי מספר מעבדים. גם פיתוחי התוכנה של IAL הביאו תרומה רבה. פיתוחי התוכנה של המעבדות בתחום הוידאו והגרפיקה הממוחשבים היו חשובים בהתפתחות התחום.

השליטה של אינטל בשוק המעבדים לארכיטקטורת x86 הובילה למספר תביעות כנגדה בנוגע לעבירות על חוקי ההגבלים העסקיים בארצות הברית במשך השנים, כולל חקירות של ועדת הסחר הפרדלית (FTC) בסוף שנות ה־80 וב־1999, וכן תביעות אזרחיות כגון התביעה של חברת DEC בשנת 1997 ותביעת פטנט על ידי אינטרגרף. שליטתה של אינטל בשוק (בזמן מסוים היא שלטה על 85% מהשוק למעבדי 32-ביט למחשבים אישיים), ביחד עם הצעדים המשפטים שאינטל עצמה נקטה (למשל במקרה הידוע של התביעה כנגד יצרני מחשבים אישים בנוגע לפטנט 338), הפכו את אינטל למטרה מושכת לתביעות משפטיות, אם כי מעט מאוד מהן אכן הצליחו להשיג את מטרתן.

מזה מספר שנים (2006), המתחרה הגדולה היחידה של אינטל בשוק ה־x86 היא חברת AMD, אשר איתה יש לאינטל הסכמים חוצי-רשיונות הדדיים מאז 1976: שתי החברות יכולות להשתמש בפטנטים בנוגע לחידושים טכנולוגיים של החברה השנייה ללא תשלום כספי כלשהו. כמה מתחרות קטנות כמו טרנסמטה מייצרות מעבדים לצריכה נמוכה בשביל ציוד נייד.

## [עריכה] אינטל ישראל

אינטל פועלת גם בישראל. הסניף הישראלי של החברה נוסד בשנת 1974 בידי דב פרומן, במשרד קטן בחוף שמן בחיפה, והיה למרכז הפיתוח הראשון של החברה מחוץ לתחומי ארצות הברית. כיום יש לאינטל ישראל מרכזי פיתוח בחיפה, ירושלים, פתח תקווה (על בסיס חברות DSPC ואנוורה, שנרכשו בידי אינטל), יוקנעם (על בסיס חברת אופלס שנרכשה בידי אינטל) ויקום, ומפעלי ייצור בירושלים ובקרית גת המפתחים ומייצרים מיקרו־מעבדים ומוצרי תקשורת.

בישראל פותחו טכנולוגיות מתקדמות של אינטל, והמרכז נחשב למרכז חשוב ומוערך באינטל, שתרם רבות לעמידה מוצלחת בתחרות בין אינטל לAMD, במיוחד עם מעבדי ה-Core 2. בין המוצרים החשובים שפיתח המרכז, ניתן למנות את MMX לעיבוד וקטורי, ומעבדים דוגמת Centrino (שפותח תחת השמות "בניאס" ו"דותן"), "יונה" ו"מרום" - ארכיטקטורת מעבד מרובה ליבות. עוד פותחו באינטל ישראל משפחת מעבדים לסלולר ולמחשבי כף יד: "מניטובה", "חרמון" ו"תבור".

חברת אינטל מעסיקה בישראל כ־6,000 עובדים, ועוד כמה אלפי עובדים חיצוניים. היקף הרכש שלה מחברות ישראליות עומד על מאות מיליוני דולרים לשנה. היצוא של אינטל ישראל עמד על 1.16 מיליארד דולר ב־2005, והיא נחשבת לאחת מהחברות הריווחיות והמעסיקות ביותר בישראל. היא גם מדורגת בצמרת העסקים בעלי אחריות חברתית גבוהה, בשל תרומותיה לחברה הישראלית.

## [עריכה] מידע פיננסי

אינטל נסחרת באופן פומבי בנסד"ק. השווי המסחרי שלה נע סביב 176 מיליארד דולר אמריקאי ומניותיה נסחרות ב־25 דולר למנייה (נכון לדצמבר 2005).

תאגיד אינטל הוא חלק מאינדקס התוכנה של GTSI.

## [עריכה] קישורים חיצוניים

- מוזיאון אינטל

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%98%D7%9C.html

קטגוריות: חברות אמריקאיות | יצרני חומרה | תאגידים רב-לאומיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Български
- বাংলা
- Bosanski
- Català
- Česky
- Dansk
- Deutsch
- Esperanto
- Español
- فارسی
- Suomi
- Français
- Galego
- हिन्दी
- Hrvatski
- Magyar
- Bahasa Indonesia
- Italiano
- 日本語
- ქართული
- 한국어
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Tiếng Việt
- 中文